
Text rozhodnutia
Súd: Krajský súd Banská Bystrica Spisová značka: 43Cbi/1/2017 Identifikačné číslo súdneho spisu: 6017200490 Dátum vydania rozhodnutia: 12. 09. 2017 Meno a priezvisko sudcu, VSÚ: JUDr. Pavol Chovanko ECLI: ECLI:SK:KSBB:2017:6017200490.2 Uznesenie Krajský súd v Banskej Bystrici v právnej veci žalobcu SKP, k.s., Nám. SNP 74/28, 960 01 Zvolen, konkurzný správca úpadcu Poľnohospodárske družstvo „PODHORIE" Kamenné Kosihy, 991 27 Kamenné Kosihy, IČO: 00 208 671 proti žalovanému Y.. N. X., P.. O. XXX/XXX, XXX XX P. W. o zaplatenie 69.210,76 Eur s prísl. takto r o z h o d o l : I. Konanie z a s t a v u j e . II. Žalovanému náhradu trov konania n e p r i z n á v a . o d ô v o d n e n i e : 1. Žalobca podal dňa 01.08.2017 na Krajský súd v Banskej Bystrici žalobu o zaplatenie 69.210,76 Eur proti žalovanému. 2. Krajský súd zistil, že spolu s podaním žaloby žalobca nezaplatil súdny poplatok, preto ho výzvou zo dňa 17.08.2017 vyzval na jeho zaplatenie vo výške 4.152,50 Eur podľa položky č. 1 písm. a) Sadzobníka súdnych poplatkov, ktorý tvorí prílohu k zákonu č. 71/1992 Zb. v spojení s § 6 ods. 2 zákona č. 71/1992 Zb. o súdnych poplatkoch, lehote 10 dní od doručenia výzvy, a to pod sankciou zastavenia konania v prípade, ak súdny poplatok nebude v stanovenej lehote zaplatený. 3. Žalobcovi bola výzva krajského súdu doručená dňa 21.08.2017. Do dňa vydania tohto uznesenia žalobca súdny poplatok nezaplatil. 4. Podľa § 5 ods. 1 písm. a) zákona č. 71/1992 Zb. o súdnych poplatkoch, poplatková povinnosť vzniká podaním žaloby, návrhu, odvolania, žaloby na obnovu konania, dovolania, kasačnej sťažnosti alebo žiadosti na vykonanie poplatkového úkonu, ak je poplatníkom žalobca alebo navrhovateľ, odvolateľ, ten, kto podal žalobu na obnovu konania, dovolateľ a ten, kto podal kasačnú sťažnosť. 5. Podľa § 10 ods. 1 zákona č. 71/1992 Zb. o súdnych poplatkoch, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 6. Keďže žalobca nezaplatil súdny poplatok s podaním žaloby a neurobil tak ani v súdom stanovenej lehote, súd podľa § 10 ods. 1 zákona č. 71/1992 Zb. o súdnych poplatkoch konanie zastavil. 7. O trovách konania rozhodol krajský súd podľa § 262 ods. 1, 2 CSP tak, že žalovanému, ktorému vznikol nárok na náhradu trov konania podľa § 256 ods. 1 CSP, nakoľko zastavenie konania zavinil žalobca, tým, že nezaplatil súdny poplatok za žalobu, náhradu trov konania nepriznal, pretože mu v konaní žiadne nevznikli. Poučenie: Proti tomuto rozhodnutiu nie je odvolanie prípustné (§ 14 ods. 1 zákona o Súdnych poplatkoch). Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu.

